Fredag ved midnat udløber transfervinduet. I AaB er hottest navn topscorer Rade Prica, og der har været interesse for angriber.

I følge B.T. er tyrkiske Trabzonspor stærkt interesseret i Rade Prica. I AaB forventer sportsdirektør Lynge Jacobsen, at Prica spiller videre i det nordjyske. - Jeg forventer ikke, at der sker noget i den sag. Jeg har ikke hørt en tøddel fra tyrkerne. Jeg kan bekræfte, at der var en tyrkisk klub, som henvendt sig for halvanden måned siden, men jeg har ikke hørt fra den siden, siger Lynge Jacobsen. Hvad topscorer Prica koster, ønsker Lynge Jacobsen ikke at kommentere, men i følge B.T. er svenskeren ikke til salg for under 10 millioner kroner.